EkBass/fiwiki-20250220-pages-articles huggingface dataset:
Naamioantilooppi

Naamioantilooppi eli isohevosantilooppi (Hippotragus equinus)Naamioantilooppi (isohevosantilooppi) – Hippotragus equinus laji.fi Suomen Lajitietokeskus on isoantilooppeihin kuuluva afrikkalainen sorkkaeläinlaji. Sen ruumis on 250–260 cm:n pituinen ja säkäkorkeus on 150–160 cm. Eläin painaa n. 260–300 kg ja sen hännän pituus on 50–70 cm. ==Tuntomerkit== Uros on kooltaan noin neljänneksen tai viidenneksen suurempi kuin naaras. Sen sarvet (50–70 cm) ovat käyrät ja oleellisesti lyhyemmät kuin mustahevosantiloopilla. Niskassa ja hartioissa on tumma harja, ja hieman vaatimattomampana se on myös kaulan alla. ==Levinneisyys== Naamioantilooppia tavataan Afrikassa Saharan eteläpuolisilla alueilla lukuun ottamatta Guineanlahden rannikon sademetsäaluetta ja suurinta osaa Etelä-Afrikasta. Länsi-Afrikassa laji on uhanalainen, muualla varsin harvinainen. Lajin kanta on vakaa vain suojelualueilla. ==Elinympäristö== Naamioantiloopin elinympäristöä ovat ruohikkoiset alueet, savanni ja suojaiset metsät lähellä sopivia juomapaikkoja. ==Elintavat== Naamioantilooppi elää yksikseen, pareittain tai pienissä, noin 25 eläimen laumoissa. Laumaa johtaa hallitseva uros. ==Ravinto== Ravinnosta pääosa on ruohoa, jossakin määrin myös pensaiden lehtiä ja hedelmiä. ==Lisääntyminen== Naaralla kanto-aika kestää 9 kuukautta ja se saa yhden jälkeläisen. Naaraat hakeutuvat synnytyksen jälkeen omiin laumoihinsa. ==Lähteet== * Suuri Eläinkirja. WSOY 1998. ISBN 951-0-22848-6 === Viitteet === Luokka:Hevosantiloopit
Nelson Riddle

thumb|Nelson Riddle vuonna 1958. Nelson Smock Riddle, Jr. (1. kesäkuuta 1921 – 6. lokakuuta 1985) oli yhdysvaltalainen orkesterinjohtaja ja sovittaja, jonka ura kesti 1940-luvun lopulta 1980-luvun alkuun. Riddle tunnetaan kenties parhaiten 1950-luvun Capitol Recordsille tekemistään töistä, tyypillisesti jazzahtavista big band -tyylisistä sovituksista Frank Sinatran, Dean Martinin, Nat King Coleen, Judy Garlandin, Peggy Leen, Louis Priman ja Keely Smithin kaltaisille artisteille. Myöhemmin hänen palveluksiinsa turvautuivat Ella Fitzgerald, Shirley Bassey, Matt Monro, Linda Ronstadt ja monet muut. Riddle teki myös paljon musiikkia 1960-luvun televisiosarjoihin, kuten Valtatie 66 (Route 66) ja Batman. ==Aiheesta muualla== *Nelson Riddlen virallinen sivusto *Nelson Riddle Archives *All Music Guide Biography Luokka:Grammy-palkinnon saajat Luokka:Yhdysvaltalaiset muusikot Luokka:Oscar-palkinnon saajat Luokka:Yhdysvaltalaiset orkesterinjohtajat Luokka:Hollywood Walk of Fame Luokka:Vuonna 1921 syntyneet Luokka:Vuonna 1985 kuolleet
Ants Kaljurand

Ants Kaljurand eli ”Hirmus Ants” (Hirveä Ants) (20. lokakuuta 1917 Saarenmaa – 13. maaliskuuta 1951) oli virolainen toisen maailmansodan aikainen kommunismin vastainen vapaustaistelija eli metsäveli. Köyhästä perheestä lähtöisin ollut Kaljurand työskenteli Pärnumaalla Soontaassa renkinä ennen maailmansodan syttymistä. Hän liittyi metsäveljiin ja oli kesällä vuonna 1941 iskemässä neuvostojoukkoja vastaan Lääne- ja Pärnumaalla. Natsi-Saksan miehityksen aikana hän toimi Viron Omakaitse-suojeluskuntajärjestössä ja oli mukana rintamalla vuosina 1942–1944. Vuonna 1944 saksalaisten peräännyttyä hän jäi sotavangiksi Saarenmaalla, mutta pääsi pakenemaan vankileiriltä vielä saman vuoden joulukuussa ja jatkoi toimintaansa metsäveljissä. Neuvostovallan aikaan Kaljurand toimi Endel Redlichin johdolla perustetun Relvastatud Võitluse Liit ('Aseellisen taistelun liitto') -vastarintajärjestön paikallisjohtajana Soontaassa. Vasta vuoden 1949 juhannuksena NKVD sai Kaljurannan pidätettyä. Hänet teloitettiin 13. maaliskuuta 1951 yhdessä Arved Pildin ja Juhan Metsäären kanssa. Luokka:Metsäveljet Luokka:Vuonna 1917 syntyneet Luokka:Vuonna 1951 kuolleet
UNAMIR

UNAMIR () perustettiin alun perin valvomaan 4. elokuuta 1993 solmitun Arushan rauhansopimuksen toimeenpanoa. Sen kokoa ja mandaattia muutettiin useamman kerran Ruandan kansanmurhan ja maan muuttuvan tilanteen vuoksi. UNAMIR:in mandaatti päättyi 8. maaliskuuta 1996. Operaation johtajina ja YK:n pääsihteerin erityislähettiläinä toimivat kamerunilainen Jacques-Roger Booh- Booh (marraskuusta 1993 kesäkuuhun 1994) ja pakistanilainen Shaharyar M. Khan (heinäkuusta 1994 maaliskuuhun 1996). Sotilaskomentajina toimivat kaksi kanadalaista kenraaliluutnantti Roméo Dallaire ja Guy Tousignant sekä intialainen Shiva Kumar. == Lähteet == == Aiheesta muualla == * Rauhanturvaajien merkit Luokka:Rauhanturvaoperaatiot Luokka:Ruanda
André da Silva

André da Silva (s. 26. marraskuuta 1972) on brasilialainen pikajuoksija. == Ura == Da Silva karsiutui Barcelonan olympialaisissa 1992 100 metrin juoksun alkuerissä ajalla 10,78. Seuraavana vuonna hän karsiutui Toronton sisäratojen MM-kisoissa 200 metrin juoksun alkuerissä ajalla 21,66. Myöhemmin samana vuonna hän oli toinen Etelä-Amerikan-mestaruuskilpailuissa 200 metrillä ja karsiutui Stuttgartin ulkoratojen MM-kisoissa 200 metrin alkuerissä ajalla 20,99. Atlantan olympialaisissa 1996 da Silva karsiutui 100 metrin toisissa alkuerissä juostuaan 10,26, mutta oli mukana Brasilian joukkueessa, joka voitti 4 x 100 metrin viestijuoksussa olympiapronssia.http://www.aafla.com/6oic/OfficialReports/1996/1996v3.pdf , s. 101 Seuraavana vuonna hän karsiutui Pariisin sisäratojen MM-kisoissa 60 metrin juoksun alkuerissä ajalla 6,70. Myöhemmin samana vuonna oli toinen Etelä- Amerikan-mestaruuskisoissa 100 metrillä ja karsiutui samassa lajissa Ateenan ulkoratojen MM-kisoissa. Vuonna 1999 da Silva voitti Etelä-Amerikan- mestaruuskisoissa kultaa sekä 100 metrin juoksussa ajalla 10,06 että pikaviestissä. Samana vuonna hän voitti Universiadeissa 100 metrin kilpailun sekä Pan-Amerikan kisoissa pikaviestin. Sevillan MM-kisoissa hän karsiutui 100 metrin toisissa alkuerissä ja 200 metrin alkuerissä, mutta oli mukana voittamassa MM-pronssia pikaviestissä.http://www2.iaaf.org/WCH99/Results/data/M/4X1/Rf.html Da Silva karsiutui Sydneyn olympialaisissa 2000 200 metrin alkuerissä ajalla 20,95. Hän oli samoissa kisoissa mukana Brasilian pikaviestijoukkuessa, joka voitti olympiahopeaa.http://www2.iaaf.org/OLY00/results/data/M/4X1/Rf.html Seuraavana vuonna hän voitti Etelä-Amerikan-mestaruuden 200 metrillä, mutta karsiutui Edmontonin MM-kisoissa saman matkan alkuerissä. Kauden lopussa hän oli GP- finaalissa 200 metrillä kahdeksas. Vuonna 2002 hän voitti Ibero-Amerikan mestaruuden 200 metrin juoksussa. Pariisin MM-kisoissa 2003 hän oli mukana voittamassa pikaviestistä MM- pronssiahttp://www.iaaf.org/WCH03/results/gender=M/discipline=4X1/combCode=hash/roundCode=f/index.html, joka jälkikäteen kirkastui hopeaksi Britannian juoksijan käryttyä dopingista. Ateenan olympialaisissa 2004 hän karsiutui 100 metrin toisissa alkuerissä. Seuraavana vuonna da Silva karsiutui Helsingin MM-kisoissa 200 metrin alkuerissä ja sijoittui IAAF:n yleisurheilufinaalissa 200 metrillä seitsemänneksi ajalla 20,81. ==Ennätykset== * 100 metrin juoksu: 10,06 (1999) * 200 metrin juoksu: 20,15 (2003) ==Lähteet== Silva, Andre da Silva, Andre da Luokka:Vuonna 1972 syntyneet Luokka:Elävät henkilöt
SM U-20

SM Unterseeboot 20 oli Saksan keisarikunnan laivaston tyypin U19 sukellusvene, joka upotti brittiläisen matkustajahöyrylaiva RMS Lusitanian 7. toukokuuta 1915. == Valmistus == Alus tilattiin Danzigin (nyk. Gdańsk) keisarilliselta telakalta. Se laskettiin vesille 18. joulukuuta 1912.Gardiner, Robert s. 176 == Palvelus == Palvelukseen oton jälkeen alus sai ensimmäisen tehtävänsä seuraavan vuoden elokuussa. ensimmäisessä maailmansodassa vene teki seitsemän partiomatkaa. Saksa aloitti 4. helmikuuta 1915 Yhdistyneen kuningaskunnan saarron sukellusveneillä ja julistanut alueen jokaisen aluksen lailliseksi sotakohteeksi. Alus partioi 7. toukokuuta Irlannin etelärannikolla päällikkönään kapteeniluutnantti Walther Schwieger. Noin kello 13.40 Schwieger näki periskoopillaan lähestyvän aluksen. Arviolta 700 metrin päässä hän havaitsi aluksella olevan neljä savupiippua ja kaksi mastoa, mikä teki aluksesta jonkinlaisen linjalaivan. Schwieger tunnisti aluksen RMS Lusitaniaksi ja laukaisi yhden torpedon, joka osui Lusitanian oikeaan kylkeen, lähes suoraan komentosillan alapuolelle. Torpedon räjähdystä seurasi toinen räjähdys, mahdollisena aiheuttajana hiilipöly, ammukset ruumassa tai höyrykattiloiden räjähdys. Toinen räjähdys oli niin voimakas, että Schwieger hämmästyi sitä itsekin. Tuhoon tuomittu alus upposi nopeasti vain 18 minuutissa. Lusitanian mukana kuoli 123 yhdysvaltalaista matkustajaa ja tapaus ajoi maan entistä jyrkemmälle törmäyskurssille Saksan kanssa. Kesti kuitenkin vielä lähes kaksi vuotta, ennen kuin Yhdysvallat liittyi sotaan. Viisitoista minuuttia torpedon laukaisun jälkeen Schwieger kirjoitti sotapäiväkirjaansa: "Näyttää siltä, että laiva pysyy pinnalla vain vähän aikaa. [Annoin määräyksen] sukeltaa 25 metriin ja poistua alueelta merelle. En voinut ampua toista torpedoa tähän ihmisjoukkoon, joka epätoivoisesti pyrki pelastautumaan." Kapteeniluutnantti Walther Schwieger siirtyi myöhemmin SM U-88:n päälliköksi ja menehtyi aluksen ajettua ilmeisesti miinaan Ranskan rannikolla 5. syyskuuta 1917. U-20 juuttui 4. marraskuuta 1916 matalikolle Tanskan rannikolla (arvioidut koordinaatit ) ja sen oma miehistö tuhosi aluksen seuraavana päivänä. Se upotti sodan aikana 37 laivaa, yhteensä 145 829 tonnia. == Lähteet == * === Viitteet === Luokka:Saksan keisarikunnan laivaston sukellusveneet Luokka:Saksan ensimmäisen maailmansodan sukellusveneet
Tenavatähti ’90

Tenavatähti ’90 on ensimmäisen vuonna 1990 järjestetyn Tenavatähti- lastenlaulukilpailun puitteissa julkaistu kokoelmalevy, jolla laulavat kaikki kilpailun loppukilpailijat, sekä osa semifinalisteista ja alkukilpailijoista. Iältään laulajat ovat 7–13-vuotiaita ja esittävät oman kilpailukappaleensa. Levy koostuu pääsääntöisesti iskelmämusiikista, mutta mukana on myös muutama lastenlaulu. Laulut esitetään suomeksi lukuun ottamatta kahta kappaletta, jotka esitetään englannin kielellä. Kyseessä on ensimmäinen Tenavatähti- kokoelmien sarjaan kuuluva äänite ja se on julkaistu LP-levynä, c-kasettina sekä CD-levynä. Lisäksi kyseessä on myydyin äänite kaikista Tenavatähti- kokoelmista. Sitä on myyty 83 400 kappaletta.http://www.ifpi.fi/tilastot/myydyimmatkotimaiset.html Myydyimpien kotimaisten äänitteiden listalla albumi on sijalla 78. == Kappaleet == LP- versiosta puuttuvat kappaleet 8 ja 16. == Lähteet == Luokka:Vuoden 1990 albumit Luokka:Tenavatähti-kokoelmalevyt Luokka:Jaakko Salon tuottamat albumit
Rasimäen pysäkki

Rasimäen pysäkki () on lakkautettu rautatieliikennepaikka -rataosalla Kajaanissa. Se sijaitsi syrjäisellä paikalla lähellä Oulun ja Itä-Suomen läänien rajaa. Rasimäen pysäkkirakennus oli puinen Platformskjul IV -tyyppinen rakennus radan länsipuolella. Liikennepaikka avattiin liikenteelle 16. lokakuuta 1904. Pysäkkirakennus rakennettiin samana vuonna ja sitä laajennettiin vuonna 1942. Liikennepaikka muutettiin miehittämättömäksi 31. toukokuuta 1970 ja henkilöliikenne lakkautettiin 28. toukokuuta 1972. Lopullisesti Rasimäki lakkautettiin 31. toukokuuta 1981. Pysäkkirakennus ja sivuraiteet on purettu. Asema-alueella on vielä nähtävissä joitakin merkkejä pysäkistä, kuten esimerkiksi pari valopylvästä. == Lähteet == == Aiheesta muualla == * Vaunut.org: Kuva Rasimäen pysäkistä * Vaunut.org: Piirros Rasimäen pysäkistä Luokka:Kajaanin rautatieliikennepaikat Luokka:Kainuun lakkautetut rautatieliikennepaikat Luokka:Bruno Granholmin suunnittelemat rakennukset
Tommy Dorsey

Tommy Dorsey (19. marraskuuta 1905 - 26\. marraskuuta 1956) oli yhdysvaltalainen jazzpasunisti, -trumpetisti ja orkesterinjohtaja niin sanotulla big band -kaudella. Hän oli Jimmy Dorseyn nuorempi veli. Veljekset soittivat ja levyttivät aluksi samoissa yhtyeissä, ja vuonna 1929 heidän Bing Crosbyn kanssa tekemänsä Let’s Do It (let’s fall in love) menestyi hyvin. Veljekset kuitenkin riitaantuivat ja lähtivät omille teilleen vuonna 1935.Tommy Dorsey Biography Legends of Big Band Music Toinen Yhdysvalloissa menestynyt levytys oli Song of India vuodelta 1937. Se oli jazzsovitus Sadko -oopperan Hindulaulusta. Tommy Dorsey esiintyi yhtyeineen useissa elokuvissa lähinnä 1940-luvulla. == Lähteet == == Aiheesta muualla == Luokka:Yhdysvaltalaiset jazzmuusikot Luokka:Jazzpasunistit Luokka:Hollywood Walk of Fame Luokka:Radio Hall of Fame Luokka:Grammy-palkinnon saajat Luokka:Yhdysvaltalaiset pasunistit Luokka:Yhdysvaltalaiset orkesterinjohtajat Luokka:Vuonna 1905 syntyneet Luokka:Vuonna 1956 kuolleet
Marguerite Long

Marguerite Marie-Charlotte Long (13. marraskuuta 1874 Nîmes – 13. helmikuuta 1966 Pariisi) oli ranskalainen pianisti ja maineikas pianonsoiton opettaja. Hän kuului Pariisin konservatorion henkilökuntaan vuosina 1906–1940 ja opetti muiden muassa Jacques Février'tä ja Samson François'ta. Marguerite Long oli useiden nimekkäiden myöhäisromanttisen ranskalaissäveltäjien läheinen ystävä. Heihin kuului Maurice Ravel, jonka teoksista Couperinin hautamuistomerkin ja hänelle omistetun G-duuri-pianokonserton Marguerite Long kantaesitti. Vuonna 1942 Long perusti Jacques Thibaud'n kanssa musiikkikoulun, ja seuraavana vuonna he panivat alulle kansainvälisen Long–Thibaud-musiikkikilpailun pianisteille ja viulisteille. Longin kirjallisten julkaisujen joukkoon kuuluu Au piano avec Ravel, joka julkaistiin postuumisti vuonna 1971. ==Kirjallisuutta== * Weill, Janine: Marguerite Long: une vie fascinante. 1969 * Dunoyer de Segonzac, Cecilia: Marguerite Long: un siècle de vie musicale française. Findakly, Paris 1993. ISBN 2-86805-021-2 Luokka:Ranskalaiset pianistit Luokka:Vuonna 1874 syntyneet Luokka:Vuonna 1966 kuolleet
Michael Blackwood

Michael Blackwood (s. 29. elokuuta 1976 Kingston) on jamaikalainen 400 metrin juoksija. Hän on kilpaillut myös 800 metrillä. Blackwood oli Sydneyn olympialaisissa 2000 mukana Jamaikan joukkueessa, joka saavutti 4 × 400 metrin viestijuoksussa olympiahopeaa.Michael Blackwood Sports Reference LLC Alun perin joukkue sijoittui kolmanneksi, mutta nousi vuonna 2012 hopealle kun Antonio Pettigrew'n dopingtapauksen vuoksi Yhdysvallat hylättiin. Seuraavana vuonna hän kilpaili Lissabonin sisäratojen MM-kisoissa Jamaikan joukkueessa, joka voitti pitkässä viestissä pronssia.http://www2.iaaf.org/wic01/results/data/M/4X4/Rf.html Edmontonin MM- kilpailuissa 2001 hän sai hopeaa juostuaan alkuerissä Jamaikan pitkän viestin joukkueessa. Vuonna 2002 Blackwood voitti 400 metrillä Jamaikan-mestaruuden ja Kansainyhteisön kisat ajalla 45,07. Kauden lopussa hän voitti GP-finaalin ajalla 44,72 sekä yleisurheilun maailmancupin ajalla 44,60. Birminghamin sisäratojen MM-kisoissa Blackwood oli mukana Jamaikan kultaa voittaneessa viestijoukkueessa.Miesten 4×400 metrin tulokset MM-hallikisoissa 2003, IAAF Myöhemmin samana vuonna Pariisin ulkoratojen MM-kisoissa hän juoksi 400 metrin henkilökohtaisessa kisassa kolmanneksi ja oli mukana voittamassa pitkässä viestissä MM- hopeaa.http://www.iaaf.org/WCH03/results/gender=M/discipline=4X4/combCode=hash/roundCode=f/index.html Kauden lopussa hän voitti IAAF:n yleisurheilufinaalissa lajinsa. Blackwood juoksi Ateenan olympialaisissa 2004 400 metrillä kahdeksanneksi. Myöhemmin samana vuonna hän voitti IAAF:n yleisurheilufinaalin. Seuraavana vuonna hän karsiutui Helsingin MM-kisoissa 400 metrillä välierissä ja sai pitkässä viestissä pronssia juostuaan alkuerissä Jamaikan joukkueessa. IAAF:n yleisurheilufinaalissa samana vuonna hän sijoittui viidenneksi. IAAF:n yleisurheilufinaalissa 2006 hän oli myös viides. Blackwood karsiutui Osakan MM-kisoissa 2007 400 metrin välierissä. Valencian MM-hallikisoissa 2008 hän kilpaili 800 metrillä karsiutuen kuitenkin jo alkuerissä. 4 × 400 metrin viestissä hän juoksi Jamaikan joukkueessa hopealle.4×400 metrin tulokset MM- hallikisoissa 2008 Pekingin olympialaisissa 2008 hän karsiutui 400 metrillä jo alkuerissä. Blackwoodin sisar Catherine Scott on myös menestynyt pikajuoksija. ==Henkilökohtaiset ennätykset== ;Ulkoradat * 400 metrin juoksu: 44,60 (2002) ;Sisäradat * 400 metrin juoksu: 46,48 (2000) * 800 metrin juoksu: 1.48,36 (2008) ==Lähteet== Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1976 syntyneet Luokka:Elävät henkilöt
Bocholt

Bocholt on kaupunki Nordrhein-Westfalenin osavaltiossa, läntisessä Saksassa, noin neljä kilometriä etelään Saksan ja Alankomaiden välisestä rajasta. Kaupunki kuuluu Münsterin hallintopiiriin ja Borkenin piirikuntaan. Vuoden 2022 lopussa Bocholtin asukasluku oli 72 008, ja sen pinta-ala on 119,40 neliökilometriä. Varhaisin maininta Bocholtista historiallisissa lähteissä sijoittuu vuoden 779 tienoille, jolloin Kaarle Suuri voitti lähistöllä taistelun saksilaisia vastaan. Kaupunginoikeudet Bocholtille antoi piispa Dietrich III von Isenburg vuonna 1222. ==Lähteet== == Aiheesta muualla == * Kaupungin verkkosivusto Luokka:Nordrhein-Westfalenin kunnat Luokka:Saksan kaupungit
Hispaniolanhiirihaukka

Hispaniolanhiirihaukka (Buteo ridgwayi) on äärimmäisen uhanalainen päiväpetolintu. Niitä on jäljellä alle kaksisataa paria. == Koko ja ulkonäkö == Hispaniolanhiirihaukka on eurooppalaista hiirihaukkaa selvästi pienempi petolintu. Sen pituus on 36–41 cm. Yleisväri on harmaanruskea, koiras on harmaampi kuin naaras. == Levinneisyys == Hispaniolanhiirihaukan elinalueeseen on alun perin kuulunut Haiti, Dominikaaninen tasavalta sekä läheisiä pikkusaaria, mutta nykyisin siitä on varmoja havaintoja vain Dominikaanisessa tasavallassa. Se on vähentynyt sekä metsänhakkuun että suorien vainojen takia.Peregrine Foundation (myös kuvia) == Lisääntyminen == Hispaniolanhiirihaukan pesä on tyypillisesti isossa puussa. Pesä rakennetaan helmi–maaliskuussa ja muninta on käynnissä maaliskuussa tai huhtikuussa. == Ravinto == Hispaniolanhiirihaukan ravintoa ovat liskot ja käärmeet, hiiret ja muut jyrsijät sekä linnut. Viljelijät ovat surmanneet niitä paljon suojellakseen kanojaan, vaikka 90 % hiirihaukan ravinnosta koostuu matelijoista. == Lähteet == Luokka:Hiirihaukat Luokka:Uhanalaiset linnut Luokka:Äärimmäisen uhanalaiset lajit
Detmold

Detmold on kaupunki Nordrhein-Westfalenin osavaltiossa, Saksassa. Se sijaitsee noin 100 kilometriä lounaaseen Hannoverista ja noin 30 kilometriä itään Bielefeldistä. Vuoden 2022 lopussa siellä oli 75 089 asukasta. Detmold on Lippen piirikunnan runsasväkisin kaupunki, ja se on myös piirikunnan hallintokaupunki. Varhaisin maininta Detmoldista historiallisissa lähteissä sijoittuu vuoden 783 tienoille, jolloin se tunnettiin nimellä Theotmalli. Kaupunginoikeudet se sai 1200-luvun toisella puoliskolla. Vuodesta 1468 vuoteen 1918 Detmold toimi Lippen ruhtinaiden residenssikaupunkina. Vuodesta 1918 vuoteen 1947 se oli puolestaan Lippen vapaavaltion pääkaupunki. Detmoldilla on ystävyyskaupunkitoimintaa Belgian Hasseltin, Kreikan Oraiókastron, Ranskan Saint-Omerin, Suomen Savonlinnan, Italian Veronan ja Saksan Zeitzin kaupunkien kanssa. == Lähteet == == Aiheesta muualla == * Viralliset sivut Luokka:Lippen piirikunta Luokka:Nordrhein-Westfalenin kunnat Luokka:Saksan kaupungit
Espanja Eurovision tanssikilpailussa

Espanja osallistui historiansa ensimmäiseen Eurovision tanssikilpailuun, joka järjestettiin Lontoossa 1. syyskuuta 2007. Espanjalle pisteitä antoivat seuraavat maat: Alankomaat (2), Venäjä (2), Ukraina (4), Suomi (5), Sveitsi (6), Kreikka (7) ja Portugali (12). Espanja ei aio osallistua vuonna 2008. ==Sijoitukset== Vuosi Sijoitus Tanssijat Tanssilajit Pisteet 2007 10. Abraham Martínez ja Amogoya Benlloch cha-cha-cha ja paso doble 38 == Lähteet == * Luokka:Eurovision tanssikilpailut maittain
Harold Lowe

Harold Godfrey Lowe (21. marraskuuta 1882 – 12. toukokuuta 1944) oli walesilainen meriupseeri ja RMS Titanicin viides perämies. Lowe lähti merille jo 14-vuotiaana. Titanicin kohtalokkaalla matkalla hän oli hytissään nukkumassa laivan törmätessä jäävuoreen. Lowe auttoi matkustajia veneisiin kunnes ensimmäinen perämies William Murdoch komensi Lowen veneeseen numero 14. Lowen vene palasi myöhemmin uppoamispaikalle ja pelasti vedestä neljä ihmistä sekä uppoamisvaarassa olleen pelastuslautta A:n matkustajat. Syyskuussa 1913 Lowe meni naimisiin Ellen Marion Whitehousen kanssa ja he saivat kaksi lasta. Lowe palveli Royal Naval Reservessä ensimmäisessä maailmansodassa jossa hän yleni komentajaksi kunnes jäi eläkkeelle. Lowe kuoli verenpainetautiin toisen maailmansodan aikana. Hänet haudattiin Llandrillo-yn-Rhos kirkkoon Rhos-on- Seaan, North Walesiin. Vuoden 1997 elokuvassa Titanic Lowea esitti Ioan Gruffudd. Elokuvassa juuri Lowe pelastaa päähenkilö Rosen kylmästä vedestä Titanicin upottua. ==Lähteet== *http://www.encyclopedia-titanica.org/titanic- survivor/harold-godfrey-lowe.html Luokka:Titanicin matkustajat ja miehistö Luokka:Brittiläiset merimiehet Luokka:Vuonna 1882 syntyneet Luokka:Vuonna 1944 kuolleet
Alankomaat Eurovision tanssikilpailussa

Alankomaat osallistui kaikkien aikojen ensimmäiseen, Lontoossa, Isossa- Britanniassa vuonna 2007 järjestettyyn Eurovision tanssikilpailuun, jossa maa sijoittui sijalle 12. Alankomaita edustivat tuolloin Alexandra Matteman ja Redmond Valk. Alankomaat oli koko kilpailun 12. pistemäärällä 34. Alankomaille pisteitä antoivat seuraavat maat: Kreikka (12), Itävalta (7), Sveitsi (5), Puola (3), Suomi (3), Irlanti (2) ja Saksa (2). ==Sijoitukset== Vuosi Sijoitus Tanssijat Tanssilajit 2007 12. Alexandra Matteman & Redmond Val cha-cha ja rumba 2008 14. Thomas Berge & Roemjana De Haan rumba ja show-tanssi == Lähteet == Luokka:Eurovision tanssikilpailut maittain
Dinslaken

Dinslaken on kaupunki Nordrhein-Westfalenin osavaltiossa, läntisessä Saksassa. Se sijaitsee Ruhrin alueen luoteisosassa ja kuuluu Düsseldorfin hallintopiiriin sekä Weselin piirikuntaan. Sitä ympäröivät Bottropin, Oberhausenin, Duisburgin, Rheinbergin ja Voerden kaupungit sekä Hünxen kunta. Dinslaken on jaettu kuuteen kaupunginosaan. Vuoden 2022 lopussa Dinslakenissa oli 67 762 asukasta. Kaupungin pinta-ala on 47,7 neliökilometriä. Dinslakenille myönnettiin kaupunginoikeudet vuonna 1273 ja kauppaoikeudet vuonna 1478. Vuonna 1540 se liittyi Hansaliittoon. Kaupungin nähtävyyksiin lukeutuu muun muassa keskiaikainen St. Vincentiuksen kirkko, joka vaurioutui merkittävästi toisessa maailmansodassa mutta jälleenrakennettiin vuosina 1951–1952. == Lähteet == == Aiheesta muualla == * Kaupungin viralliset sivut Luokka:Nordrhein-Westfalenin kunnat Luokka:Saksan kaupungit
Haim Katz

Haim Katz (, s. 21. joulukuuta 1947Virallinen sivu) on israelilainen Likud- puoluetta edustava poliitikko ja 34. hallituksen (Netanyahun 2. hallitus) sosiaaliministeri. Hän on naimisissa ja hänellä on kolme lasta. Katz valittiin knessetiin ensimmäisen kerran 1999 Am Echad-puolueen edustajana. Likudiin hän vaihtoi vuoden 2003 vaalien jälkeen. 2006 vaaleissa hän tuli kolmanneksitoista puolueen esivaalissa. Likud sai vain kaksitoista paikkaa Knessetiin, joten hän menetti paikkansa. Natan Štšaranskin erottua marraskuussa 2006 hänet kuitenkin valittiin varasijalta. == Lähteet == Luokka:Knessetin jäsenet Luokka:Israelin ministerit‎ Luokka:Vuonna 1947 syntyneet Luokka:Elävät henkilöt
Jack Phillips

John George ”Jack” Phillips (11. huhtikuuta 1887 – 15. huhtikuuta 1912) oli brittiläinen merimies, joka tunnetaan parhaiten huono-onnisen postihöyrylaiva RMS Titanicin vanhempana sähköttäjänä. Kello 23 aikaan 40 minuuttia ennen onnettomuutta Phillips oli vastannut törkeästi SS Californianin radistille Cyril Evansille hänen kerrottua aluksensa olevan ahtojään saartamana, koska viesti oli merkitty väärin. Evans meni nukkumaan tämän jälkeen, ja tätä voidaan pitää syynä siihen miksi Californian ei voinut pelastaa Titanicin miehistöä ja matkustajia ajoissa. Juuri Phillips lähetti hätäkutsua RMS Carpathialle ja monelle muulle laivalle Harold Briden kanssa. Myöhemmin kapteeni Edward J. Smith antoi hänen mennä veneeseen Briden kanssa. Phillips onnistui hyppäämään ympärikääntyneen pelastuslautta B:n päälle, mutta hän paleltui myöhemmin kuoliaaksi. Hänen ruumistaan ei löydetty. Luokka:Titanicin matkustajat ja miehistö Luokka:Englantilaiset henkilöt Luokka:Brittiläiset merimiehet Luokka:Vuonna 1887 syntyneet Luokka:Vuonna 1912 kuolleet
Euroopan metsäinstituutti

Euroopan metsäinstituutti (, lyhennys EFI) on kansainvälinen järjestö, joka edistää metsäalan verkostoitumista ja tarjoaa puolueetonta, päätöksenteolle olennaista tietoa metsistä ja metsätaloudesta. EFI myös puoltaa metsien tutkimusta ja sen yhtenä tavoitteena on edistää metsäalan tutkimustiedon käyttöä Euroopassa. EFI:n päämaja sijaitsee Joensuussa Yliopistokadulla Metla- talossa.Muuttunut kaupunkikuva: Metla-talo. Karjalainen 25.9.2015. s. 15. Sivutoimipisteet sijaitsevat Espanjan Barcelonassa, Saksan Bonnissa ja Belgian Brysselissä. Tämän ohella voi olla projektitoimistoja, esimerkiksi vuonna 2020 sellainen oli Kuala Lumpurissa Suomen suurlähetystön yhteydessä. EFI on perustettu 12 maan allekirjoittamalla perustamiskirjalla 9. syyskuuta 1993. Vuonna 2003 yhteensä 20 valtiota allekirjoitti yleissopimuksen (Convention on EFI) ja vuonna 2005, riittävän monen maan ratifioitua sopimuksen, instituutti muuttui kansainväliseksi järjestöksi. Kesään 2018 mennessä yhteensä 29 valtiota oli allekirjoittanut metsäinstituuttia koskevan yleissopimuksen. EFI:llä on vankka kokemus metsäalan tutkimushankkeiden koordinoinnista ja niihin osallistumisesta, tutkimusten julkaisemisesta ja metsäalan tapahtumien järjestämisestä. EFI on muun muassa osallistunut yhteistyökumppanina tai koordinoinut yli 30 Euroopan komission rahoittamaa projektia viime vuosien aikana. ==Lähteet== ==Aiheesta muualla== * Viralliset sivut Luokka:Metsäorganisaatiot Luokka: Joensuu
Koukkuaminen

Koukkuaminen on käsityömuoto virkkauksen ja neulomisen väliltä. Koukkuamalla valmistuu tiivistä ja sileää punosta. Koukkuamisessa käytetään erityistä pitkävartista koukkuamiskoukkua, joka muistuttaa pitkää neulepuikkoa ja jonka toisessa päässä on koukku. Koukkuamiseen voi käyttää myös kaapelilla varustettua isoa koukkua, jonka avulla on mahdollista käyttää paksumpia lankoja ja tehdä isompia kappaleita. Koukkuamiskoukun ja kaapelikoukun lisäksi on olemassa kaksipäisiä koukkuja, joilla voi koukuta kaksipuolisesti. Koukkuaminen ei ole vaativa käsityötapa, ja koukkuamalla voi valmistaa helposti esimerkiksi mattoja ja patalappuja. Koukkuamistyön kerros valmistuu kahdessa vaiheessa: ensin kerätään puikolle kaikki kerroksen silmukat ja sitten palataan takaisinpäin päätellen ne. Uusien silmukoiden kerääminen puikolle voi tapahtua usealla eri tavalla, joita vaihtelemalla syntyy erilaisia pintarakenteita. Valmis työ on tyypillisesti paksumpaa ja tukevampaa kuin tavanomainen virkkaus. Koukkuaminen tunnetaan maailmalla muun muassa nimillä krokning, Tunisian crochet ja Afghan stitch. Nimitykset kertovat siitä, että koukkuamista on ainakin Aasiassa käytetty erityisesti huopapeittojen (engl. afghan) valmistamiseen. ==Lähteet== == Aiheesta muualla == * Novitan ohje koukkuamiseen * Salla Aunolan esitys koukkuamisen historiasta ja periaatteista Jokelan Kansalaisopisto, Syksy 2013. (pdf) Luokka:Käsityötekniikat
Šamal Sina’

Šamal Sina’ () on yksi Egyptin 26 kuvernementista. Se sijaitsee Egyptin pohjoisessa kärjessä Siinain niemimaalla. Kuvernementin pääkaupunki on Arish. == Aiheesta muualla == *Kuvernementin kotisivut Luokka:Egyptin kuvernementit Luokka:Siinai
Kroatian miesten lentopallomaajoukkue

Kroatian miesten lentopallomaajoukkue edustaa Kroatiaa lentopallon kansainvälisissä otteluissa. Se oli vuonna 2017 lentopallon maailmanrankingissa sijalla 50. Kroatia selviytyi MM-kisoihin ensimmäisen ja toistaiseksi ainoan kerran vuonna 2002, jolloin kisat pelattiin Buenos Airesissa, Argentiinassa. Se hävisi kaikki kolme alkulohkon otteluaan: Italialle 0–3, Kanadalle 1–3 ja Puolalle 0–3. Siten se ei päässyt 16 parhaan jatko-otteluihin. EM-kisoissa Kroatia pelasi ensimmäisen kerran Italian ja Serbia ja Montenegron kisoissa 2005. Kuuden joukkueen alkulohkossaan se hävisi Puolalle 0–3, Venäjälle 2–3 ja Italialle 1–3 mutta voitti Portugalin 3–2 ja Ukrainan 3–0. Kisojen lopputaulukossa Kroatian sijoitus oli kahdeksas. Vuoden 2007 EM-kisoissa Venäjällä Kroatia jäi lohkonsa viimeiseksi eikä selviytynyt 12 parhaan jatko-otteluihin. Sen lopullinen sijoitus turnauksessa oli neljästoista. Joukkueen parhaat pistemiehet olivat Igor Omrcen ja Toni Kovacevic. Passarina pelasi Inoslav Krnic. Joukkuetta valmensi Radovan Malevic. Joukkue oli jälleen mukana vuoden 2015 EM-kisoissa voitettuaan karsintalohkon, jossa pelasivat Alankomaat, Montenegro ja Romania. Lopputurnauksessa se sijoittui kuudentoista joukkueen turnauksessa sijalle 15 voittamatta erääkään Ranskalta, Italialta ja Virolta. Taakse jäi kuitenkin Valko-Venäjä heikommalla eräpisteiden suhteella. == Lähteet == Maajoukkue miesten Luokka:Lentopallomaajoukkueet
Zetterberg

Zetterberg ['settärbäri] on muun muassa seuraavien henkilöiden sukunimi: * Alexandra Zetterberg (s. 1966), ruotsalainen näyttelijä ja tanssija * Christer Zetterberg (1941–2012), ruotsalainen elinkeinoelämän vaikuttaja * Eva Zetterberg (s. 1947), ruotsalainen poliitikko * Hanna Zetterberg Struwe (s. 1973), ruotsalainen poliitikko, viestintäkonsultti ja entinen lapsinäyttelijä * Henrik Zetterberg (s. 1980), ruotsalainen jääkiekkoilija * Herman Zetterberg (1904–1963), ruotsalainen poliitikko ja ministeri * Karl Zetterberg (1812–1871), ruotsalaissyntyinen Vaasan läänin lääninarkkitehti * Margaretha Zetterberg (1733–1803), suomalainen kehruumestaritar * Mats Zetterberg (s. 1951), ruotsalainen laulaja * Patrik Zetterberg (s. 1971), ruotsalainen jääkiekkoilija * Pär Zetterberg (s. 1970), ruotsalainen jalkapalloilija * Seppo Zetterberg (s. 1945), suomalainen historiantutkija ja professori * Sven Zetterberg (1948–2016), ruotsalainen blues- ja soullaulaja ja lauluntekijä * Ulla Zetterberg (1923–2011), ruotsalainen näyttelijä ja laulaja == Kuvitteellisia henkilöitä == * Mikko Zetterberg, Krista Kososen esittämä sketsihahmo viihdeohjelmassa Putous ==Lähteet==
Slovenian miesten lentopallomaajoukkue

Slovenian miesten lentopallomaajoukkue edustaa Sloveniaa lentopallon kansainvälisissä otteluissa. Sen sijoitus maailmanrankingissa on 17:s (lokakuussa 2018).FIVB Senior World Ranking - Men As per October 1st 2018 Se on pelannut Euroopan-mestaruuskilpailuissa yhdeksän kertaa ja saavuttanut hopeaa vuosina 2015 ja 2019 sekä pronssia vuoden 2023 EM-kisoissa. Maailmanmestaruuskilpailuihin Slovenia selviytyi ensimmäisen kerran vuoden 2018 kisoihin. Slovenia pääsi EM-kisoihin ensimmäisen kerran vuonna 2001, jolloin kisat pelattiin Ostravassa, Tšekissä. Se hävisi kaikki viisi alkulohkon otteluaan: Tšekille 1–3, Bulgarialle 0–3, Slovakialle 2–3, Venäjälle 0–3 ja Alankomaille 0–3. Vuoden 2007 EM-kisoissa Venäjällä Slovenia hävisi avausottelussaan Espanjalle 1–3. Toisessa ottelussaan Slovenia hävisi Slovakialle jälleen avauserän voiton jälkeen lukemin 1–3. Alkulohkon viimeisessä ottelussaan Slovenia hävisi Ranskalle 0–3 ja sijoittui lohkonsa ja koko turnauksen viimeiseksi – lopullinen sijoitus oli 16:s. Joukkueen parhaat pistemiehet kisoissa olivat Mitja Gasparini ja Alan Komel. Passarina pelasi Rok Satler. Joukkuetta valmensi Ksela Iztok. Vuoden 2009 EM-kisoissa Turkissa Slovenia hävisi Espanjalle ja Slovakialle eräluvuin 0–3 sekä Kreikalle lukemin 1–3 eikä selviytynyt alkulohkostaan jatkoon. Vuoden 2011 EM-kisoissa Itävallassa joukkue selvisi alkulohkosta jatkoon hävittyään Serbialle ja voitettuaan Itävallan ja Turkin. Ensimmäisellä pudotuspelikierroksella se hävisi Suomelle erin 2–3. Slovenia sijoittui yhdeksänneksi. Vuoden 2013 EM- kisoissa Tanskassa Slovenia voitti avausottelussaan hallitsevan Euroopan mestarin Serbian erin 3–1. Tappiot Suomelle ja Alankomaille samoin lukemin pudottivat joukkueen lohkonsa viimeiseksi ja ulos jatkopeleistä. Joukkueen sijoitus oli kolmastoista. Vuoden 2015 EM-kisoissa Bulgariassa ja Italiassa Slovenian lentopallomaajoukkue saavutti hopeaa. Tuolloin joukkue eteni loppuotteluun saakka, jossa se hävisi Ranskalle eräluvuin 3–0.Slovenian yllätykset päättyivät - Ranska on lentopallon Euroopan mestari Alkulohkossa Slovenia hävisi Puolalle ja Belgialle sekä voitti vain Valko-Venäjän mutta pudotuspeleissä se kukisti Alankomaat 3–0, Puolan 3–2 sekä välierissä Italian 3–1. Joukkueen valmentajana oli italialainen Andrea Giani. Vuoden 2017 EM- kisoissa Slovenia selviytyi yhdellä voitolla alkulohkostaan jatkoon ja voitti neljännesvälierissä Puolan 3–0. Puolivälierissä tuli tappio Venäjälle lukemin 0–3 ja Slovenian lopullinen sijoitus oli seitsemäs. MM-kilpailuissa 2018 Slovenia voitti kolme viidestä ensimmäisen kierroksen ottelustaan sekä yhden kolmesta toisen kierroksen ottelustaan. Lopputuloksissa se sijoittui 12:nneksi. EM-kilpailuissa 2019 Slovenia saavutti hopeaa. Se voitti puolivälierissä Venäjän ja välierissä Puolan mutta hävisi loppuottelussa Serbialle 1–3. EM-kilpailuissa 2023 Slovenia saavutti pronssia. Slovenia voitti Ranskan pronssiottelussa erin 3–2. == Lähteet == Maajoukkue miesten Luokka:Lentopallomaajoukkueet
MySims

MySims on Microsoft Windowsille, Wii-konsolille ja DS-pelikonsolille tehty simulaatiopeli. Peli on jatko-osa The Sims-pelisarjalle, mutta eroaa monilla tavoilla edellisistä sim-peleistä niin ulkoasun, kuin peli-ideansa vuoksi. Pelaaja luo simin samaan tyyliin kuin sarjan muissakin peleissä, ja valitsee tälle sitten sukupuolen ja nimen. Ihmissuhteet ovat sivuosassa, mutta silti hyvin tärkeitä pelin etenemiselle vaikka peliä voi pelata loputtomiin. == Lähteet == MySims Luokka:Wii-pelit Luokka:Sims-pelit de:Die Sims#MySims
Portugali Eurovision tanssikilpailussa

Portugali osallistui kaikkien aikojen ensimmäiseen, Lontoossa, Isossa- Britanniassa vuonna 2007 järjestettyyn Eurovision tanssikilpailuun, jossa maa sijoittui sijalle 6. Portugalia edustivat tuolloin televisiojuontaja Sónia Araújo ja ammattilaistanssija Ricardo Silva. Portugali oli koko kilpailun 6. pistemäärällä 74. Portugalille pisteitä antoivat seuraavat maat: Espanja (12), Sveitsi (12), Alankomaat (8), Kreikka (8), Saksa (8), Ruotsi (6), Venäjä (6), Iso-Britannia (3), Ukraina (3), Itävalta (2), Liettua (2), Suomi (2) ja Tanska (2). == Sijoitukset == Vuosi Sijoitus Tanssijat Tanssilajit 2007 5. Sónia Araújo & Ricardo Silva jive ja tango 2008 8. Raquel Tavares & João Tiago rumba ja tango == Lähteet == Luokka:Eurovision tanssikilpailut maittain
Tenavatähti 1995

Tenavatähti 1995 on vuoden 1995 ja viimeisen Tenavatähti-lastenlaulukilpailun yhteydessä julkaistu kokoelma. Levyn kappaleet koostuvat pääsääntöisesti iskelmä- ja lastenmusiikista. == Kappaleet == == Lähteet == Luokka:Vuoden 1995 albumit Luokka:Tenavatähti-kokoelmalevyt Luokka:Jaakko Salon tuottamat albumit
Dutch Island

Dutch Island on saari Atlantin valtameren Narragansettinlahdessa, etelään Conanicut Islandista. Se sijaitsee Rhode Islandin osavaltion alueella Yhdysvalloissa. Se on osa Jamestownin kaupunkia. Saari on pinta-alaltaan 0,4156 neliökilometrin suuruinen, ja Yhdysvaltain vuoden 2000 väestölaskennan mukaan se on asumaton. Saaren nimi juontuu niiltä ajoilta, jolloin se oli Alankomaiden Länsi-Intian kauppakomppanian kauppapaikka. Hollantilaiset ostivat saaren narragansetteiltä vuonna 1654. Intiaanit tunsivat sen nimellä Quotenis. Luokka:Rhode Islandin saaret
Inger Miller

Inger Miller (s. 12. kesäkuuta 1972 Los Angeles, Kalifornia) on yhdysvaltalainen pikajuoksija. Miller oli 1995 voittamassa Universiadeissa kultaa 4 × 100 metrin viestijuoksussa. Seuraavana vuonna hän sijoittui Atlantan olympialaisissa 200 metrin juoksussa neljänneksi ajalla 22,41. Samoissa kisoissa hän oli mukana Yhdysvaltain joukkueessa, joka voitti olympiakultaa pikaviestissä. Myöhemmin samana vuonna hän juoksi GP-finaalissa 100 metrin juoksussa seitsemänneksi ajalla 11,18. Vuonna 1997 hän oli Ateenan MM-kisoissa viides sekä 100 että 200 metrillä. Pikaviestissä hän oli mukana voittamassa MM-kultaa. 1998 hän sijoittui kolmanneksi GP-finaalissa 100 metrillä ajalla 11,18 ja oli voittamassa yleisurheilun maailmancupissa pikaviestiä. Maebashin sisäratojen MM-kisoissa 1999 Miller sijoittui 60 metrin juoksussa alun perin kolmanneksi ajalla 7,06. Hän antoi kuitenkin kisoissa kofeiinia sisältäneen dopingnäytteen. Tapauksen pitkän käsittelyn jälkeen hänet hylättiin vuonna 2001 ja hän sai varoituksen dopingin käytöstä. Myöhemmin samana vuonna Sevillan ulkoratojen MM-kisoissa hän voitti kultaa 200 metrillä ajalla 21,77 ja hopeaa 100 metrillä ajalla 10,79. Kauden lopussa hän sijoittui kolmanneksi GP-finaalissa 200 metrillä. Vuonna 2001 hän karsiutui Edmontonin MM-kisoissa 200 metrin välierissä. Pariisin MM-kisoissa 2003 hän oli mukana voittamassa MM-hopeaa pikaviestissä.http://www.iaaf.org/WCH03/results/gender=W/discipline=4X1/combCode=hash/roundCode=f/index.html Millerin isä on jamaikalainen Lennox Miller, joka voitti Méxicon olympialaisissa 1968 olympiahopeaa 100 metrillä. He ovat kautta aikain ensimmäinen isä-tytär-pari, joka on voittanut yleisurheilussa olympiamitalin. ==Henkilökohtaiset ennätykset== :Lähde: IAAF ;Ulkoradat * 100 metrin juoksu: 10,79 (1999) * 200 metrin juoksu: 21,77 (1999) * 400 metrin juoksu: 52,76 (1994) ;Sisäradat * 50 metrin juoksu: 6,15 (1999) * 60 metrin juoksu: 7,15 (1999) * 100 metrin juoksu: 11,37 (2000) ==Lähteet== Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat Luokka:Vuonna 1972 syntyneet Luokka:Elävät henkilöt
Liettua Eurovision tanssikilpailussa

Liettua osallistui historiansa ensimmäiseen Eurovision tanssikilpailuun, joka järjestettiin Lontoossa 1. syyskuuta 2007. Liettualle pisteitä antoivat seuraavat maat: Suomi (1), Puola (1), Portugali (1), Saksa (4), Ruotsi (3), Ukraina (6), Iso-Britannia (6) ja Irlanti (12). == Sijoitukset == Vuosi Sijoitus Tanssijat Tanssilajit 2007 11. Gabrielė Valiukaitė & Gintaras Svistunavičius paso doble ja perinteinen liettualainen kansantanssi 2008 4. Karina Krysko & Saulius Skambinas rumba ja cha-cha == Lähteet == * Luokka:Eurovision tanssikilpailut maittain
Itävalta Eurovision tanssikilpailussa

Itävalta osallistui historiansa ensimmäiseen Eurovision tanssikilpailuun, joka järjestettiin Lontoossa 1. syyskuuta 2007. Itävallalle antoivat pisteitä seuraavat maat: Kreikka (2), Iso-Britannia (2), Espanja (3), Venäjä (3), Liettua (3), Ruotsi (4), Irlanti (4), Ukraina (5), Portugali (5), Alankomaat (5), Puola (6), Suomi (7), Sveitsi (7), Tanska (8) ja Saksa (10). == Sijoitukset == Vuosi Sijoitus Tanssijat Tanssilajit 2007 6. Kelly Kainz & Andy Kainz jive ja paso doble 2008 13. Dorian Steidl & Nicole Kuntner foxtrot ja jive == Lähteet == * Luokka:Eurovision tanssikilpailut maittain
Puola Eurovision tanssikilpailussa

Puola osallistui historiansa ensimmäiseen Eurovision tanssikilpailuun, joka järjestettiin Lontoossa 1. syyskuuta 2007. Puolalle antoivat pisteitä seuraavat maat: Liettua (1), Alankomaat (4), Espanja (6), Iso-Britannia (7), Portugali (8), Tanska (8), Ruotsi (10), Ukraina (10) ja Saksa (12). Seuraavana vuonna Puolan edustajapari voitti 6. syyskuuta Glasgowissa järjestetyn kilpailun 148 pisteellä. == Sijoitukset == Vuosi Sijoitus Tanssijat Tanssilajit 2007 4. Katarzyna Cichopek & Marcin Hakiel cha-cha ja show-tanssi 2008 1. Edyta Herbuś & Marcin Mroczek rumba ja cha-cha == Lähteet == * Luokka:Eurovision tanssikilpailut maittain
Derrick Atkins

Derrick Atkins (s. 5. tammikuuta 1984 Kingston, Jamaika) on bahamalainen pikajuoksija. Atkins kilpaili Helsingin MM-kisoissa 2005, mutta karsiutui 100 metrin juoksun alkuerissä ajalla 11,57. Saman vuoden Keski-Amerikan ja Karibian mestaruuskilpailuissa Nassaussa hän oli viides 100 metrillä ja pronssilla 4 × 100 metrin viestissä. Seuraavana vuonna hän juoksi toiseksi Keski-Amerikan ja Karibian kisoissa Cartagenassa 100 metrillä ajalla 10,13http://www.cartagena2006.gov.co/SP/showpage.aspx?d=ATL&n;=4,2,1,1,3 ja pikaviestissä. Atkins paransi 28. huhtikuuta 2007 Bahaman 100 metrin ennätystä lukemiin 9,98 alittaessaan ensimmäisenä bahamalaisena 10 sekunnin rajanhttp://www.iaaf.org/news/Kind=131072/newsId=38511.html. Osakan MM- kisoissa 2007 hän voitti MM-hopeaa ajalla 9,91. Atkins karsiutui Pekingin olympialaisissa 2008 100 metrin välierissä ja Berliinin MM-kisoissa 2009 alkuerissä. Hän sai Keski-Amerikan ja Karibian mestaruuskilpailuissa pikaviestissä hopeaa Calissa 2008 ja pronssia Havannassa 2009. Lontoon olympialaisissa 2012 hän karsiutui 100 metrin välierissä. Atkins on voittanut Bahaman mestaruuden 100 metrillä 2005, 2006, 2007, 2008, 2009 ja 2012. 100 metrin juoksun entinen maailmanennätysmies, Jamaikan Asafa Powell, on Atkinsin pikkuserkku.http://www.iaaf.org/GLE07/news/Kind=2/newsId=39429.html ==Ennätykset== * 100 metrin juoksu: 9,91 (2007) * 200 metrin juoksu: 20,35 (2009) * 400 metrin aitajuoksu: 51,68 (2003) ==Lähteet== Luokka:Bahamalaiset pikajuoksijat Luokka:Vuonna 1984 syntyneet Luokka:Elävät henkilöt
Gary Reed

Gary Reed (s. 25. lokakuuta 1981) on kanadalainen 800 metrin juoksija. Reed karsiutui Pariisin MM-kisoissa 2003 800 metrin alkuerissä ajalla 1.48,69. Seuraavana vuonna hän karsiutui Ateenan olympialaisissa välierissä ajalla 1.47,38. Helsingin MM-kisoissa 2005 hän selviytyi loppukilpailuun, jossa sijoittui kahdeksanneksi juostuaan 1.46,20. Kauden lopussa hän oli IAAF:n yleisurheilufinaalissa kahdeksas. Reed karsiutui Melbournen Kansainyhteisön kisoissa 2006 alkuerissä. Samana vuonna hän juoksi neljänneksi yleisurheilun maailmancupissa ajalla 1.45,54. Hän voitti MM-hopeaa Osakan MM-kisoissa 2007. Seuraavana vuonna hän sijoittui neljänneksi Pekingin olympialaisissa ajalla 1.44,94. Vuonna 2009 hän karsiutui Berliinin MM-kisojen välierissä, mutta juoksi toiseksi IAAF:n yleisurheilufinaalissa. ==Henkilökohtaiset ennätykset== * 400 metrin juoksu: 46,45 (2006) * 600 metrin juoksu: 1.14,72 (2003) * 800 metrin juoksu: 1.43,68 (2008) * 1 000 metrin juoksu: 2.18,68 (2007) ==Lähteet== * Luokka:Kanadalaiset keskimatkojen juoksijat Luokka:Vuonna 1981 syntyneet Luokka:Elävät henkilöt
Romain Mesnil

Romain Mesnil (s. 13. heinäkuuta 1977 Plessis-Bouchard) on ranskalainen seiväshyppääjä. Mesnil sijoittui 1998 Valencian EM-hallikilpailuissa kahdeksanneksi, mutta jäi ilman tulosta Budapestin ulkoratojen EM-kilpailujen karsinnassa. Hän hyppäsi Maebashin sisäratojen MM-kisoissa 1999 kuudenneksi tuloksella 570 cm. Samana vuonna hän sijoittui Universiadeissa kolmanneksi ja voitti alle 23-vuotiaiden EM-kultaa hypättyään 593. Sevillan MM-kisoissa hän jäi loppukilpailussa ilman tulosta. Seuraavana vuonna hän karsiutui Sydneyn olympialaisissa. Lissabonin sisäratojen MM-kisoissa 2001 hän voitti MM- pronssia ja sijoittui myöhemmin samana vuonna Edmontonin ulkoratojen MM- kisoissa viidenneksi. Vuonna 2002 hän karsiutui sekä sisä- että ulkoratojen EM-kisoissa. Birminghamin sisäratojen MM-kisoissa 2003 hän oli seitsemäs. Myöhemmin samana vuonna hän voitti Euroopan cupin, karsiutui Pariisin MM- kilpailuissa ja sijoittui IAAF:n yleisurheilufinaalissa seitsemänneksi. Mesnil sijoittui 2004 Euroopan sisäratojen cupissa neljänneksi ja Budapestin sisäratojen MM-kisoissa seitsemänneksi. Myöhemmin samana vuonna hän voitti Euroopan cupin, mutta karsiutui Ateenan olympialaisissa. 2006 hän karsiutui Moskovan MM-hallikilpailuissa, voitti Euroopan cupin superliigan ja EM-hopeaa Göteborgin EM-kisoissa tuloksella 565. Kauden lopussa hän oli neljäs yleisurheilun maailmancupissa. Mesnil sijoittui 2007 toiseksi Euroopan cupissa ja voitti MM-hopeaa Osakan MM-kisoissa tuloksella 586. Pekingin olympialaisissa 2008 hän karsiutui loppukilpailusta. Torinon EM- hallikilpailuissa 2009 hän sijoittui seitsemänneksi. Berliinin MM-kilpailuissa 2009 hän sijoittui toiseksi tuloksella 585 cm. Saman vuoden IAAF:n yleisurheilufinaalissa hän oli neljäs. Barcelonan EM-kisoissa 2010 hän oli kahdeksas. Daegun MM-kilpailuissa 2011 hän jäi loppukilpailussa ilman tulosta. Istanbulin sisäratojen MM-kilpailuissa 2012 hän sijoittui kahdeksanneksi tuloksella 550. Saman vuoden Helsingin EM-kilpailuissa hän karsiutui loppukilpailusta. Lontoon olympialaisissa hän oli yhdeksäs. Mesnil on voittanut lukuisia Ranskan mestaruuksia sekä sisä- että ulkoradoilla. ==Ennätykset== * Seiväshyppy: 595 cm (2003) ==Lähteet== Luokka:Ranskalaiset seiväshyppääjät Luokka:Vuonna 1977 syntyneet Luokka:Elävät henkilöt
Marseillen katedraali

Marseillen katedraali ( tai Cathédrale de la Major) on roomalaiskatolinen katedraali Marseillen satamakaupungissa Ranskassa. Se on Marseillen arkkihiippakunnan istuin. Katedraali edustaa bysanttilais-roomalaista arkkitehtuuria, ja se rakennettiin vuosina 1852–1893. Sen suunnittelusta ovat vastanneet arkkitehdit Léon Vaudoyer ja Henri-Jacques Espérendieu. Katedraali vihittiin käyttöön vuonna 1897. Katedraali on noin 140 metriä pitkä, ja sen pääkupolin korkeus on lähes 70 metriä ja halkaisija 18 metriä. Katedraaliin mahtuu noin 3 000 henkilöä. == Galleria == Tiedosto:Cathédrale Sainte-Marie- Majeure de Marseille 02.jpg Tiedosto:Cathédrale Sainte-Marie-Majeure de Marseille 01.jpg Tiedosto:Marseille-Cathédrale-bjs180810-07.jpg == Lähteet == == Aiheesta muualla == * Structurae.net – Cathédrale Sainte-Marie-Majeure Luokka:Katedraalit Katedraali Luokka:Ranskan kirkot Luokka:Kivikirkot Luokka:1890-luvulla rakennetut kirkot
Charlie Schlatter

Charles Thomas Schlatter (s. 1. toukokuuta 1966 Englewood, New Jersey) on yhdysvaltalainen näyttelijä, joka tuli tunnetuksi televisiosarjasta Diagnoosi: Murha ja elokuvasta Poliisiopisto 7: Moskovan keikka. == Ura == Hän on uransa aikana esiintynyt useissa televisiosarjoissa ja elokuvissa kuten Paluu teiniksi, Vaihda vapaalle, Ferris Bueller, Murhaajan synkkä varjo ja Enkelin kosketus. Schlatter on tehnyt myös äänirooleja animaatiosarjoissa kuten Teräsmies, Tom ja Jerry: Taikasormus, Pet Alien, Ben 10 ja Kim Possible. Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1966 syntyneet Luokka:Elävät henkilöt
Kolmonen

Kolmonen tarkoittaa seuraavia: * Kolmonen, jalkapallon neljänneksi korkein sarjataso Suomessa * MTV3, puhekielessä kolmonen, suomalainen televisiokanava * Kolmoskanava, puhekielessä kolmonen, vuosina 1986–1992 toiminut televisiokanava * kolmonen, numero kolme * kolmonen, yksi kolmesta jälkeläisestä, jotka ovat syntyneet samasta raskaudesta. * keskiolut, entisen III-veroluokan olut * Kolmonen, eräs taitoluistelun askelkuvio * kolmonen, korttipeli ==Sukunimi== * Jaakko Kolmonen (1941–2016), suomalainen kokki ja televisiojuontaja. Luokka:Sukunimet
Intiankorppikotka

__NOTOC__ Intiankorppikotka (Gyps indicus) on äärimmäisen uhanalainen päiväpetolintu. == Koko ja ulkonäkö == Intiankorppikotka kasvaa yli 90 cm pitkäksi, ja muistuttaa lentäessään maakotkaa, josta sen erottaa muun muassa pitkän nokkansa takia. Höyhenpeite on yleissävyltään harmahtava. Aikuisilla on vaaleankeltainen nokka ja vaaleat renkaat silmien ympärillä, poikasten nokka on tumma. == Levinneisyys == Intiankorppikotka pesii Pakistanin kaakkoisosassa ja Intiassa. Se oli aikaisemmin varsin yleinen, mutta 1990-luvun loppupuolelta kanta on romahtanut yli 90 prosenttia. == Lisääntyminen == Intiankorppikotkan pesä on tyypillisesti kallionjyrkänteellä tai rakennusten raunioissa. == Ravinto == Intiankorppikotkan ravintoa ovat raadot. Miljoonat kotieläinten raatoja syöneet korppikotkat kuolivat munuaisongelmiin syötyään eläimiä, joita oli hoidettu diklofenaakki-tulehduskipulääkkeellä. Tämän osoittauduttua tuhoisaksi korppikotkille lääkkeen käyttö kiellettiin. Korvaavan tuotteen puutteen takia sitä on käytetty myös kiellon jälkeen. Hiljattain on kuitenkin löydetty korvaava lääke. == Lähteet == Luokka:Korppikotkat Luokka:Uhanalaiset linnut Luokka:Äärimmäisen uhanalaiset lajit
Notre-Dame de la Garde

Notre-Dame de la Garde on kirkko ranskalaisessa Marseillen satamakaupungissa. Se on rakennettu uusbysanttilaiseen tyyliin vuosina 1853–1864 arkkitehti Henri-Jacques Espérandieun piirustusten pohjalta. Kirkko sijaitsee 154 metriä korkealla mäellä, ja se toimii huomattavana paikallisena maamerkkinä. Kirkon torni yltää 41 metrin korkeudelle. Tornia koristaa 11-metrinen Neitsyt Mariaa kuvaava patsas, joka painaa noin 10 000 kiloa. Kirkon sisusta on koristeltu mosaiikein ja seinämaalauksin. == Galleria == Tiedosto:Notre-Dame de la Garde de nuit.JPG|Notre-Dame de la Garde yöllä Tiedosto:Intérieur Basilique Notre Dame Garde - Marseille VI (FR13) - 2023-07-22 - 9.jpg|Rakennus sisältä Tiedosto:NotreDameDeLaGarde Statue1.jpg|Tornin päällä oleva Neitsyt Mariaa kuvaava patsas == Lähteet == == Aiheesta muualla == * Viralliset sivut Luokka:Marseille Luokka:Ranskan kirkot Luokka:Katedraalit Luokka:Kivikirkot